Kimioterapia dhe efektet anësore
Përvoja personale me kimioterapinë për gazetaren e Zërit të Amerikës Zuli Palacio
Kimioterapia mund të përdoret për trajtimin e llojeve të ndryshme të kancerit të gjirit. Ajo vret qelizat malinje, por ka efekte anësore të dhimbshme. Në vazhdim ju njohim me përvojën personale me kimioterapinë të gazetares së Zërit të Amerikës Zuli Palacio: Zuli Palacion e shoqëron i shoqi, Chris Condetti, tek të gjashta seancat e kimioterapisë, për të luftuar fazën e tretë të kancerit të gjirit. Palacios i kanë vendosur në gjoks, përmes ndërhyrjes kirurgjikale, një pajisje mjekësore që lehtëson, apo bën të mundur marrjen e ilaçeve pa dhimbje. Seancat e kimioterapisë të Palacios zgjasin mesatarisht 6 orë. Gjatë kësaj kohe, ajo mund të flasë me infermieren lidhur me disa nga efektet anësore të trajtimit. Palacio thotë se pjesa më e vështirë është marrja e inxheksionit, pas seancës së kimioterapisë. Kimioterapia përdoret për të mos lejuar përhapjen e kancerit, për të ngadalësuar rritjen e masës tumorale, për kurimin e sëmundjes, ose tkurrjen e tumorit para operacionit. Por ajo ka efekte anësore, siç është dobësimi i përgjithshëm. Vret me shpejtësi qelizat e të gjitha llojeve me rritje të shpejtë, përfshirë edhe ato që të gjëndrave të flokëve. Palacios filuan t’i bien flokët që pas kimioterapisë së parë. Një tjetër efekt anësor njihet jo zyrtarisht si “truri kimio”: pacientët e kanë të vështirë të kujtojnë gjërat. Mjeku i Palacios, specialist i kancerit, thotë se nëse ajo e kryen me përpikmëri trajtimin e rekomanduar, shanset për ta mundur kancerin janë 85 për qind. ...dhe kjo është arsyeja që ajo dhe pacientët e tjerë me kancer e durojnë kimioterapinë, me shpresën se do të shërohen.